
PËR ZBATIMIN E LIGJIT NR.7703, DATË 11.5.1993 “PËR SIGURIMET SHOQËRORE NË REPUBLIKËN E SHQIPËRISË”

Në mbështetje të nenit 100 të Kushtetutës, si dhe të neneve 32 dhe 59 të ligjit nr.7703, datë 11.5.1993 “Për sigurimet shoqërore në Republikën e Shqipërisë”, me propozimin e Ministrisë së Punës dhe Çështjeve Sociale, 

Këshilli i Ministrave

V E N D O S I:

1. Koeficientët e shtesës së bazës të vlerësuar vjetore individuale, për llogaritjen fillestare të pensioneve, në mbështetje të pikës 3 të nenit 59 të ligjit nr.7703, datë 11.5.1993, të jenë:
Për vitin 1998 koeficienti do të jetë 1
Për vitin 1997 koeficienti do të jetë 1 x 1.22 = 1.22
Për vitin 1996 koeficienti do të jetë 1 x 1.09 x 1.22 = 1.32
Për vitin 1995 koeficienti do të jetë 1 x 1.37 x 1.09 x 1.22 = 1.82
Për vitin 1994 koeficienti do të jetë 1 x 1.32 x 1.37 x 1.09 x 1.22 = 2.4
2. Efektet financiare që lindin në momentin e llogaritjes fillestare të pensioneve si rrjedhojë e zbatimit të koeficientëve të përcaktuar në pikën 1, të përballohen nga fondi i sigurimeve shoqërore, i programuar për vitin 1999.
3. Ky vendim i shtrin efektet financiare nga data 1.1.1999
4. Vendimi i Këshillit të Ministrave nr.726, datë 19.11.1998 “Për zbatimin e ligjit nr.7703, datë 11.5.1993 “Për sigurimet shoqërore në Republikën e Shqipërisë” shfuqizohet.
Ky vendim hyn në fuqi pas botimit në Fletoren Zyrtare.

